Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: adó szakok, illetve a felsõoktatásról szóló 2005. évi CXXXIX. törvény szerinti fõiskolai vagy egyetemi szintû alapképzési
Paragraph Index: 222

c) A szakképzettség gyakorlásához szükséges személyes adottságok és készségek: – a producer szakmai közegben megfelelõ fellépés, jártasság, – képesség a mozgóképkészítõ csoport kommunikációs és gazdasági irányítására, – biztos etikai érzék, – sokoldalú szakmai stílusérzék, – saját és mások mûvészi teljesítményének pontos és szakszerû megítélésére kifejlesztett készség, – kritikai attitûd, – saját mûködési területre és a társadalompolitikai kultúrára vonatkozó minõség- és felelõsségtudat. 8. A mesterfokozat és a szakképzettség szempontjából meghatározó ismeretkörök: 8.1. Az alapképzésben megszerzett ismereteket tovább bõvítõ, mesterfokozathoz szükséges alapozó ismeretkörök: 24–34 kredit mûvészettörténet: a filmkészítés és a kortárs mûvészeti jelenségek interdiszciplináris horizontja, dramaturgia: a történetmesélés képességgé formálása, a szinopszis-, a treatment- és forgatókönyv-olvasás segítségével, rendezéselmélet: a mozgókép kompozíciós elmélete és hatásmechanizmusa analitikus elemzéssel, szociológia: a média területén jelentkezõ mikro és a makro megközelítések eltérõ szemléletmódjai, elemzései, irodalom: a történetmesélés, a leírás, a dialógustechnikák korszakfüggõ jelenségei, elemzése, filmtörténet: rendezõi életmûvek, mûfajok és mûfaji filmek, a modern és posztmodern film irányzatai. 8.2. A szakmai törzsanyag kötelezõ ismeretkörei: 48–72 kredit médiajog: a mozgóképtörvény, a szerzõi jogi és médiajogi ismeretek, szerzõdéses konstrukciók, hatályos bírósági gyakorlat, nemzetközi kitekintés, filmforgalmazás: az új média forgalmazásban való megjelenése, elemzése, marketingelmélet, a magyar és a nemzetközi forgalmazási módok és kereskedelmi struktúrák kialakítása, elemzése, reklámfilm ismeretek: a reklámfilm struktúrája, mûködése, formanyelve. 8.3. A szakmai törzsanyag kötelezõen választható ismeretkörei: 20–22 kredit differenciált szakmai ismeretek: 10–12 kredit nemzetközi pályázati rendszerek: koprodukció, a filmtervek finanszírozására kiírt pályázatok, a támogatási rendszerek lehetõségei, rendezõi és operatõri ismeretek: a filmkészítés alkotói-gyakorlati megvalósítása; diplomamunka: 10 kredit. 9. A képzéshez kapcsolt szakmai gyakorlat követelményei: A szakmai gyakorlat hazai filmforgatásokon, a magyarországi televíziózás meghatározó szerkesztõségeiben vagy színházi produkcióban végzett legalább négy hetes szakmai munka. 10. Idegennyelv-ismeret követelményei: A mesterfokozat megszerzéséhez egy további – az alapképzési fokozat megszerzéséhez szükséges nyelvvizsga nyelvétõl eltérõ – nyelvbõl államilag elismert, legalább középfokú (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges. 11. A mesterképzésbe való felvétel feltételei: A hallgatónak a kredit megállapítása alapjául szolgáló ismeretek – felsõoktatási törvényben meghatározott – összevetése alapján elismerhetõ legyen legalább 60 kredit a korábbi tanulmányai szerint az alábbi ismeretkörökben: dramaturgia, filmtörténet, mûvészettörténet, irodalomés kultúratörténet, médiajog, filmforgalmazás, marketingelmélet, nemzetközi pályázati rendszerek, koprodukció, rendezõi és operatõri ismeretek. A mesterképzésbe való belépés feltétele, hogy a hallgató a felsorolt ismeretkörökben legalább 30 kredittel rendelkezzen. A hiányzó 30 kreditet a mesterfokozat megszerzésére irányuló képzéssel párhuzamosan, a felvételtõl számított két féléven belül, a felsõoktatási intézmény tanulmányi és vizsgaszabályzatában meghatározottak szerint kell megszerezni.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes